克里斯蒂安二世

克里斯蒂安二世（丹麦语：Christian 2.，1481年7月1号－1559年1月25号）丹麦搭挪威国王（1513年—1523年）；瑞典国王（1520年—1521年）。渠是阿末一个以卡尔马联合个形式统治丹麦、挪威搭瑞典三国个国王。

 倒台搭故脱 
克里斯蒂安二世为仔富国强兵，积极搞改革；但迭个也让伊迅速内外交困。开初是瑞典独立，后手来汉萨同盟搭尼德兰也同丹麦关系搭僵，丹麦贵族觉着伊再继续通知下去，国家就要完结脱哉，个咾在拉1523年发动反对伊个叛乱，并支持克里斯蒂安二世个爷叔——荷尔斯泰因公爵弗雷德里克当丹麦国王。

在拉迭只关键时刻，克里斯蒂安二世倒是缩脱哉。伊弗曾认真抵抗歇，就急齁齁领牢仔一家门离开丹麦，在拉当年5月1日抵达低地泽兰省个费勒避难。

流亡当中个克里斯蒂安二世，还想依靠神圣罗马帝国皇帝搭西班牙国王卡洛斯一世相帮，重新复辟。8年之后，伊觉着时机已经成熟，就在拉1531年10月24号，领仔一支军队渡海，企图夺回王位。

但因为一场突如其来个风暴，伊在拉挪威海岸大部分舰队侪损失脱哉，乃么结果反倒是陷入仔畀丹麦当局攻击个危险局面。在拉抵抗失败之后，克里斯蒂安二世在拉1532年7月1号签署奥斯陆条约，向弗雷德里克一世投降。弗雷德里克一世拿伊囚禁起来，直到1559年1月故脱。

 配偶搭后代 
克里斯蒂安二世搭奥地利哈布斯堡家个伊丽莎白 (1501-1526)结婚，一共有六个囝：

丹麦王子约翰 (1518-1532)。

马克西米利安 (1519)。

菲利普（1519-1520）。

丹麦个多萝西娅（1520-1580），1534年嫁畀巴拉丁公爵腓特烈二世。

丹麦个克里斯蒂娜（1521-1590 年）， 1534 年搭米兰公国个弗朗切斯科·斯福尔扎伯爵结婚；伯爵死脱之后，1541年搭洛林公国个弗朗西斯一世伯爵结婚。

奶末头儿子，夭折（1523 年）。

Category:丹麦人
Category:丹麦国王
Category:瑞典君主
Category:挪威君主
Category:丹麦君主